GCI Dorothy G. Page Halfway Award

GCI Dorothy G. Page Halfway Award er en pris i hundesledeløpet Iditarod
som tildeles «den første hundekjøreren som når det sjekkpunktet hvor en offisielt er halvveis i løpet».

Innledning
Når den nordlige traseen blir valgt, som er i partallsår, er dette offisielle sjekkpunktet Cripple. Når den sørlige traseen blir valgt, som er i oddetallsår, er dette offisielle sjekkpunktet Iditarod. Navnevalget på prisen er for å hedre Iditarods mor, Dorothy Page.

Selv om det også i de første årene av Iditarod må ha vært noen hundekjørere som nådde disse sjekkstedene først, ble prisen offisiell først i 1980. Vinneren får, i tillegg til et trofe, gull til en verdi av $3 500. Også hundekjørerne som blir nummer 2 og 3 blir belønnet med henholdsvis $2 000 og $1 000. Utdelingen av prisen skjer ved sjekkpunktet, men det er også en symbolsk markering ved banketten i Nome.

Data- og telekommunikasjonsfirmaet GCI har vært sponsor av prisen siden 1994.

Vinnere
Herbie Nayokpuk ble den første som vant prisen, mens Susan Butcher i 1989 ble den første kvinne som vant. I 1991 ble det delt seier mellom Susan Butcher og DeeDee Jonrowe. Martin Buser ble i 1996 den første fra Europa som vant, og han vant også prisen to ganger etter at han hadde blitt amerikansk statsborger. Doug Swingley er den mestvinnende med sine seks seire.

I 2003 ble Robert Sørlie den første nordmannen som vant prisen, og han gjentok denne bedriften i 2005.

 År Vinner  1980  Herbie Nayokpuk   1981  Larry Smith   1982  Emmitt Peters   1983  Eep Anderson   1984  Dean Osmar   1985  Burt Bomhoff   1986  Jerry Austin   1987  Dewey Halverson   1988  Joe Redington Sr.   1989  Susan Butcher   1990  Lavon Barve   1991  Susan Butcher    1991  DeeDee Jonrowe   1992  Doug Swingley   1993  Jeff King   1994  Dave Olesen   1995  Doug Swingley   1996  Martin Buser   1997  Jeff King   1998  John Baker   1999  Doug Swingley   2000  Doug Swingley   2001  Doug Swingley   2002  Martin Buser   2003  Robert Sørlie   2004  Martin Buser   2005  Robert Sørlie   2006  Doug Swingley  

Eksterne lenker
 Infoside om Iditarodpriser fra Cabela
 Hvem var Dorothy G. Page

Kategori:Priser i Iditarod
Kategori:Utmerkelser etablert i 1980